Elisedd - Wikipedia

# Elisedd

### Diwar Wikipedia, an holloueziadur digor

Rouantelezhioù ar grennamzer e Kembre

Elisedd ap Gwylog (Elisetus e latin hag Ellis e saozneg), a zo bet ganet war-dro 725 ha marvet war-dro 755. Ne gaver ket kalz a dra en dielloù a-zivout Elisedd, a oa un diskennad eus Brochwel Ysgithrog. Aloubet en dije en-dro tiriad Powys goude ma oa bet aloubet gant ar Saozon. E c'hourvab, Cyngen ap Cadell a savas e koun anezhañ ur peul a 'n em gav nebell eus abati Valle Crucis krouet diwezhatoc'h. Ober a reer Peul Eliseg anezhañ, hogen ar meneg Eliseg a lenner war ar peul a rank bezañ ur fazi a-berzh bener an enskrivadur.

An enskrivadur latin war ar peul a zo bremañ diaes-kenañ da lenn, met evit doare e oa sklaeroc'h da vare Edward Lhuyd en adskrivas. Evel-henn emañ troidigezh al lodenn a denn ouzh Elisedd :

  + Concenn mab Catell, Catell mab Brochmail, Brochmail mab Eliseg, Eliseg mab Guoillauc.
  + Hag ar Concenn-mañ, gourvab Eliseg, a savas ar maen-mañ evit e gourdad-kozh Eliseg.
  + An hevelep Eliseg, a juntas kevret hêrezh Powys . . . er-maez galloud an Angled war-bouez e gleze ha dre an tan.
  + Nep piv bennak a adlavar ar pozioù, ra vennigo ene Eliseg.

## [kemmañ] Gwelet ivez

- Roll tierned Brycheiniog
- Brycheiniog
- Kembre

Adtapet diwar "http://br.wikipedia.org../../../e/l/i/Elisedd.html"

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- Cymraeg
- English
- Italiano